**Ministru kabineta noteikumu projekta „Grozījumi Ministru kabineta 2010.gada 6.aprīļa noteikumos Nr.334 „Noteikumi par valsts pārbaudījumu norises kārtību”” sākotnējās ietekmes novērtējuma ziņojums (anotācija)**

|  |
| --- |
|  I Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekta „Grozījumi Ministru kabineta 2010.gada 6.aprīļa noteikumos Nr.334 „Noteikumi par valsts pārbaudījumu norises kārtību”” (turpmāk – noteikumu projekts) izstrādes nepieciešamība izriet no izstrādātā Ministru kabineta noteikumu projekta „Noteikumi par valsts pārbaudes darbu norises laiku 2012./2013.mācību gadā” (turpmāk – noteikumu projekts par pārbaudes darbu norises laiku) un Ministru kabineta noteikumu projekta „Grozījumi Ministru kabineta 2010.gada 6.aprīļa noteikumos Nr.335 „Noteikumi par centralizēto eksāmenu saturu un norises kārtību””. |
| 2. | Pašreizējā situācija un problēmas | Ņemot vērā arodbiedrības „Latvijas izglītības vadītāju asociācija” atbalstu iecerei samazināt vispārējās vidējās izglītības izglītojamo slodzi un spriedzi valsts pārbaudījumu laikā maija beigās un jūnijā, noteikumu projekts par pārbaudes darbu norises laiku paredz pirmā eksāmena – angļu valodas centralizētā eksāmena (turpmāk – eksāmens) norisi jau mācību gada otrā semestra laikā. Līdz ar to ir nepieciešams veikt grozījumus normatīvajos aktos, kas nosaka valsts pārbaudījumu norises kārtību.Ministru kabineta 2010.gada 6.aprīļa noteikumos Nr.334 „Noteikumi par valsts pārbaudījumu norises kārtību” (turpmāk – noteikumi Nr.334) valsts pārbaudījumu organizēšanai norādītie termiņi ir saistīti ar termiņiem, kas noteikti centralizētajiem eksāmeniem.Atbilstoši nepieciešams veikt grozījumus Ministru kabineta 2010.gada 6.aprīļa noteikumos Nr.335 „Noteikumi par centralizēto eksāmenu saturu un norises kārtību” (turpmāk – noteikumi Nr.335) un noteikumos Nr.334 noteiktajiem valsts pārbaudījumu organizēšanas procesa termiņiem.Šobrīd noteikumos Nr.335 un noteikumos Nr.334 tiek lietoti atšķirīgi nosaukumi vienai un tai pašai informācijas sistēmai. Grozījumi noteikumos Nr.334 paredz abos normatīvajos aktos šos nosaukumus vienādot. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Grozījumi noteikumos Nr.334 paredz veikt izmaiņas izglītojamo pieteikšanās valsts pārbaudījumu kārtošanai termiņā, valsts pārbaudījuma komisijas izveidošanas termiņā, valsts pārbaudījuma vadītāja un vērtētāja norīkošanas termiņā, kā arī mainīt nosaukumu informācijas sistēmai atbilstoši nosaukumam noteikumos Nr.335.Noteikumu projekts būtiski paplašina izglītojamā iespējas mainīt iepriekš izvēlētos eksāmenus vai kārtot papildu eksāmenu. |
| 5. | Projekta izstrādē iesaistītās institūcijas  | Valsts izglītības satura centrs. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība nav nodrošināta, jo noteikumu projekts nekādā veidā neierobežo nevienas personu grupas vai indivīda tiesības. |
| 7. | Cita informācija | Nav. |

|  |
| --- |
| II Tiesību akta projekta ietekme uz sabiedrību |
| 1. | Sabiedrības mērķgrupa | Izglītības iestādes – 924 (t.sk. pamatskolas, vidusskolas un profesionālās izglītības iestādes). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar. |
| 3. | Tiesiskā regulējuma finansiālā ietekme  | Piešķirto budžeta līdzekļu ietvaros. |
| 4. | Tiesiskā regulējuma nefinansiālā ietekme | Noteikumu projekts paredz noteikt vienādus termiņus valsts pārbaudījumu organizācijas procesā atbilstoši grozījumiem noteikumos Nr.335. |
| 5. | Administratīvās procedūras raksturojums | Noteikumu projekts šo jomu neskar. |
| 6. | Administratīvo izmaksu monetārs novērtējums | Noteikumu projekts šo jomu neskar. |
| 7. | Cita informācija | Nav. |

Anotācijas III sadaļa – noteikumu projekts šo jomu neskar.

|  |
| --- |
|    IV  Tiesību akta projekta ietekme uzspēkā esošo tiesību normu sistēmu |
| 1. | Nepieciešamie saistītie tiesību akta projekti | Lai saglabātu vienotu valsts pārbaudījumu organizācijas sistēmu un noteiktu kopīgus atsevišķu darbību izpildes laikus, Izglītības un zinātnes ministrija (turpmāk – ministrija) vienlaikus ir izstrādājusi Ministru kabineta noteikumu projektu „Grozījumi Ministru kabineta 2010.gada 6.aprīļa noteikumos Nr.335 „Noteikumi par centralizēto eksāmenu saturu un norises kārtību””, izsludināts 2012.gada 4.oktobrī Valsts sekretāru sanāksmē (VSS-1002, protokols Nr.40, 9.§). Noteikumu projekts paredz veikt izmaiņas izglītojamo pieteikšanās centralizēto eksāmenu kārtošanai termiņā, apvienoto eksāmenu reģistrācijas termiņā, eksāmena vadītāja, novērotāja, mutvārdu daļas intervētāja un vērtētāja norīkošanas termiņā, izglītojamo darbu vērtētāju pieteikšanās termiņā un termiņam, līdz kuram izglītības iestādes vadītājam jāizveido centralizētā eksāmena mutvārdu daļu kārtojošo izglītojamo saraksts. Noteikumu projekts būtiski paplašina izglītojamā iespējas mainīt iepriekš izvēlētos eksāmenus vai kārtot papildu eksāmenu.Ņemot vērā, ka noteikumu projektā ietvertais tiesiskais regulējums ir saistīts ar citiem normatīvajiem aktiem un tajos ietverto tiesisko regulējumu, ministrija ir izstrādājusi Ministru kabineta noteikumu projektus:„Noteikumi par valsts pārbaudes darbu norises laiku 2012./2013.mācību gadā”, izsludināts 2012.gada 4.oktobra Valsts sekretāru sanāksmē (VSS-1003, protokols Nr.40, 10.§); noteikumu projekts nosaka valsts pārbaudes darbu norises laiku un kārtību 2012./2013.mācību gadā;„Grozījumi Ministru kabineta 2012.gada 10.aprīļa noteikumos Nr.259 „Noteikumi par 2012./2013.mācību gada un mācību semestru sākuma un beigu laiku””, piemērojot saīsinātu izsludināšanas un saskaņošanas kārtību. Noteikumu projekts nosaka 2012./2013.mācību gada pavasara brīvdienu laiku 12.klases izglītojamajiem.Šajā sadaļā minētie normatīvie akti Ministru kabinetā ir jāizskata vienlaikus. |
| 2. | Cita informācija | Nav. |

Anotācijas V sadaļa – projekts šo jomu neskar.

|  |
| --- |
| VI Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Nav. |
| 2. | Sabiedrības līdzdalība projekta izstrādē | Noteikumu projekts 2012.gada 28.augustā tika izsūtīts pašvaldību izglītības pārvaldēm, izglītības iestādēm, arodbiedrībai „Latvijas izglītības vadītāju asociācija” (turpmāk – LIVA) atzinumu sniegšanai. |
| 3. | Sabiedrības līdzdalības rezultāti | Iebildumi no izglītības iestādēm un pašvaldību izglītības pārvaldēm nav saņemti.LIVA atbalsta noteikumu projektu. |
| 4. | Saeimas un ekspertu līdzdalība | Noteikumu projekts šo jomu neskar. |
| 5. | Cita informācija | Nav. |

|  |
| --- |
| VII Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības iestādes – 924, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109. |
| 2. | Projekta izpildes ietekme uz pārvaldes funkcijām  | Institūciju funkcijas un uzdevumi ar šo noteikumu projektu netiek sašaurināti vai paplašināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija. | Nav. |

##### Izglītības un zinātnes ministrs R.Ķīlis

Vizē: Valsts sekretāra vietniece –

Nodrošinājuma un finanšu

departamenta direktore,

valsts sekretāra pienākumu izpildītāja S.Batare

26.10.2012. 16:35

897

I.Kamarūte

67814478,ingrida.kamarute@visc.gov.lv